বাংলা সিনেমায় এবার ডিজিটাল স্ক্রিনিং, আইন সংশোধনের সিদ্ধান্ত মন্ত্রিসভায়

কলকাতা: ইলেকট্রনিক সার্ভার-র মাধ্যমে এবার ডিজিটাল স্ক্রিনিং। আজ রাজ্য মন্ত্রিসভার বৈঠকে সিদ্ধান্ত। ডিজিটাল স্ক্রিনিং এর জন্য রাজ্য দ্য ওয়েস্ট বেঙ্গল সিনেমা’স রেগুলেশন অফ পাবলিক এক্সিবিশন রুলস ১৯৫৬ আইনে সংশোধন করল রাজ্য। আজ রাজ্য মন্ত্রিসভার বৈঠকে সিদ্ধান্ত অনুমোদন করা হল।

সোশ্যাল মিডিয়ায় জোর রাজ্যের। নবান্নে মন্ত্রিসভার বৈঠকে এমনই সিদ্ধান্ত। জেলায় জেলায় এবার থেকে সোশ্যাল মিডিয়া ইউনিট। জানা গিয়েছে, রাজ্যের তথ্য সংস্কৃতি দফতরের অধীনে ইউনিটগুলি চালু হবে। মূলত, প্রত্যেকটি তথ্য সংস্কৃতি দফতরের জেলা সদর কার্যালয়ে এই ইউনিট তৈরি হবে। জেলায় জেলায় সোশ্যাল মিডিয়া ইউনিট তৈরির জন্য ১০৮ টি শূন্যপদ পদ তৈরির সিদ্ধান্ত আজ রাজ্য মন্ত্রিসভার বৈঠকে, নবান্ন সূত্রে খবর।

আরও পড়ুন : জেলায় জেলায় সোশ্যাল মিডিয়া ইউনিট

কলকাতা ও সংলগ্ন এলাকায় জেলার মন্ত্রীদের নিয়েই হল আজ নবান্নে মন্ত্রিসভার বৈঠক। মোট ১৫ থেকে ১৬ জন মন্ত্রীদের নিয়েই আজ নবান্নে মন্ত্রিসভার বৈঠক। উত্তরবঙ্গ ও দক্ষিণবঙ্গের মন্ত্রীদের ইতিমধ্যেই মুখ্যমন্ত্রী মমতা বন্দ্যোপাধ্যায় এসআইআর-র ওপর নজরদারি নির্দেশ দিয়েছেন। সেই কারণেই আজ ১৫ থেকে ১৬ জন মন্ত্রীদের নিয়েই নবান্নে মন্ত্রিসভার বৈঠক৷ এবার থেকে সোশ্যাল মিডিয়ায় জোর রাজ্যের।

এছাড়াও, কলকাতা পুলিশের সুবেদার পদকে এবার সাব-ইন্সপেক্টর পদে রূপান্তরের সিদ্ধান্ত। মোট ১৫০ টি সুবেদার পদকে কলকাতা পুলিশের সশস্ত্র পুলিশের সশস্ত্র সাব-ইন্সপেক্টর পদে রূপান্তর করার সিদ্ধান্ত। আজ রাজ্য মন্ত্রিসভার বৈঠকে সিদ্ধান্ত অনুমোদন করা হল।